**CSENGŐD KÖZSÉG POLGÁRMESTERE**

###

### ELŐTERJESZTÉS

(a Képviselő-testület 2019. április 16-ai ülésére)

**Tárgy: a magánszemélyek kommunális adójáról és a helyi iparűzési adóról szóló önkormányzati rendelet felülvizsgálata**

Az Alaptörvény 32. cikk (1) bekezdésének h) pontja alapján a helyi önkormányzat a helyi közügyek intézése körében törvény keretei között dönt a helyi adók fajtájáról és mértékéről.

A helyi adók megállapítására vonatkozó szabályokat a helyi adókról szóló 1990. évi C. törvény (továbbiakban: Htv.) tartalmazza.

A fenti felhatalmazás alapján Csengőd Község Képviselő-testületének a magánszemélyek kommunális adójáról és a helyi iparűzési adóról szóló 8/2015. (XI. 30.) önkormányzati rendeletének (továbbiakban Rendelet) 2.§-ával a Képviselő-testület Csengőd Község illetékességi területén **magánszemélyek kommunális adóját és iparűzési adót** vezetett be.

A Htv. 7. § g) pontja értelmében az önkormányzat adómegállapítási jogát korlátozza az, hogy az **adóalap fajtáját, az adó mértékét, a rendeleti adómentességet és adókedvezményt** úgy állapíthatja meg, hogy azok összességükben egyaránt megfeleljenek a helyi sajátosságoknak, az önkormányzat gazdálkodási követelményeinek és az adóalanyok széles körét érintően az adóalanyok teherviselő képességének.

A rendelkezés arra irányul, hogy a rendeleti adószabályok összességében jusson érvényre a helyi sajátosságok, az önkormányzat gazdálkodási követelményei és az adóalanyok teherviselő képessége közti kényes egyensúly. Ezért a törvény szerint a Htv. szövege rögzíti, hogy e szempontokat nem csak a mérték-megállapításnál, hanem az adórendeleti tényállások (adóalap, adómérték, kedvezmény és mentesség) mindegyike megállapítása során kötelező figyelembe venni.

A fentiekre tekintettel felül kell vizsgálni az adórendeleti szabályokat abból a szempontból, hogy a helyi adó rendelet teljes egésze, így az adóalap fajtája, az adó mértéke, a rendeleti adómentesség és adókedvezmény megfelel-e a Htv. 7.§ g) pontjában foglalt követelményeknek.

Az Önkormányzat építményadót, telekadót, tartózkodási idő utáni idegenforgalmi adót nem vezetett be.

**Az Önkormányzat területén fizetendő adómértéke:**

**Magánszemélyek kommunális adója:**

A Rendelet 5.§ (3) bekezdése szerint az adó évi mértéke

1. lakás után 6 000.-Ft/db
2. nem lakás céljára szolgáló épület, épületrész esetében

ab) garázs után 2 000.-Ft/db,

bb) műhely, üzlethelyiség, raktár után 4.000.-Ft/db.

1. telek után 6 000.- Ft/db évi adót kell fizetni.

A Képviselő-testület a Rendelet 5.§ (2) bekezdés tartalmaz magánszemélyek kommunális adója alóli mentességeket állapított meg.

Mentes a magánszemélyek kommunálisa adója alól Mentes a magánszemélyek kommunális adó alól komfortnélküli és szükséglakás.

A Htv. 26. §-aalapján az adó évi mértékének felső határa az önkormányzat illetékességi területén lévő építmények közül a lakásonként és a nem lakás céljára szolgáló épületenként, épületrészenként, illetőleg lakásbérleti jogonként **legfeljebb 17 000 Ft.**

**Helyi iparűzési adó:**

A Htv. 40.§ (1) bekezdés c) pontja alapján a helyi iparűzési adó maximális mértéke 2% lehet.

A Rendelet 7.§ (1) bekezdése szerint az állandó jelleggel végzett iparűzési tevékenység esetén Htv. 39-39/B.§ szerint az adó alapjának 1,7 %-ában került megállapításra.

A Htv. 40.§ (2) bekezdése szerint az ideiglenes jelleggel végzett iparűzési tevékenység esetén az adó mértéke naptári naponként legfeljebb 5000 forint.

A Rendelet 7.§ (2) bekezdése értelmében az Ideiglenes jelleggel végzett iparűzési tevékenység esetén az adó mértéke

a) Htv. 37.§ (2) bekezdésének a) pontja szerinti építőipari tevékenység esetén naptári naponként 2 500.- forintban,

b) a Htv. 37.§ (2) bekezdésének b) pontja szerinti tevékenység végzése esetében naptári naponként 1 000.- forintban került megállapításra.

A Képviselő-testület a Rendelet 8/A.§-a adómentességet biztosított annak a háziorvosnak és vállalkozói védőnőnek, akinek vállalkozási szintű iparűzési adóalapja az adóévben nem haladja meg a 20 millió forintot.

Csengőd Község Önkormányzatának gazdasági programja szerint az önkormányzat olyan adórendeleteket fogad el, amely a lakosság számára még elviselhető anyagi terhet jelent és nem hat a vállalkozások működésének, fejlesztési elképzeléseinek gátjaként.

A Magyarország gazdasági stabilitásáról szóló 2011.évi CXCIV. törvény 32. §-a alapján fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie. Ez a rendelkezés az önkormányzati adórendeletre is vonatkozik.

A 2018. évi adóügyi feladatok végrehajtásáról szóló beszámoló alapján is megállapítható, hogy a bevezetett helyi adófajtáknál, az adók mértékénél, mentességeknél a helyi sajátosságok, az önkormányzat gazdálkodási követelményei és az adóalanyok teherviselő képessége közti kényes egyensúly érvényre jut, ezért javaslom a Képviselő-testületnek a helyi adókról szóló rendelet változatlan tartalmú hatályban tartását.

A fentiek alapján javaslom, hogy a Képviselő-testület a határozat-javaslatban foglaltak szerint döntsön.

**C s e n g ő d, 2019. április 12.**

 **Lajter Ferenc sk.** polgármester

**HATÁROZAT-JAVASLAT**

Csengőd Község Önkormányzatának Képviselő-testülete

1. felülvizsgálta Csengőd Község Képviselő-testületének a magánszemélyek kommunális adójáról és a helyi iparűzési adóról szóló 8/2015. (XI. 30.) önkormányzati rendeletét (továbbiakban: Rendelet),
2. a Rendeletben meghatározott adómértékeken módosítani nem kíván és
3. megállapítja, hogy a rendelet 2020. év vonatkozásában is megfelel a helyi adókról szóló 1990. évi C. törvény 7.§ g) pontjában meghatározott követelményeknek.

**Felelős:** polgármester

**Határidő:** azonnal